כיצד דיסגרפיה באה לידי ביטוי ?
אילו ילדים נמצאים בסיכון מוגבר לדיסגרפיה ?
דיסגרפיה הינו תפקוד לקוי ספציפי בכתיבה והיא באה לידי ביטוי כאשר תלמיד מציג רמת כתיבה נמוכה באופן משמעותי מזו המצופה מבני גילו או מרמת כיתתו וזה משפיע על חוויותיו של הילד בבית הספר באופן שלילי.
אדם הסובל מדיסגרפיה, לקות למידה ספציפית, סובל מבעיות הכוללות כתב יד בלתי קריא, ריווח לא עקבי, תכנון מרחבי ירוד על הנייר, ריבוי שגיאות כתיב, קושי בקריאה וקושי בכתיבת חיבור, כמו גם קושי לחשוב ולכתוב בעת ובעונה אחת. בשל קשיים אלו, האדם נדרש למאמץ יתר ותשומת לב אל מול תוצאות מוצלחות מעטות מאוד בלבד.
הטיפול בדיסגרפיה הינו תהליך מורכב, כך שרצוי לגלות את הסיבה ללקות הלמידה בהקדם האפשרי ככל שניתן ולתת תשומת לב וטיפול מיוחדים וספציפיים לכל מקרה, בעזרת פסיכולוג המתמחה בעבודה עם ילדים, זאת על מנת שהדיסגרפיה לא תלך ותתעצם.
בשנים האחרונות נערכים מחקרים רבים כדי ללמוד מהן הסיבות הגורמות לכך שילדים מסוימים סובלים מלקויות למידה שונות, כגון דיסגרפיה. לעתים קרובות לקויות הלמידה עוברות במשפחה או מקושרות להתפתחות טרום לידתית, כגון לידה מוקדמת.
ילדים המאובחנים כבעלי דיסגרפיה לרוב סובלים גם מלקויות למידה אחרות. לדוגמא, הפרעת קשב וריכוז (ADHD) עלולה להגביר את הסיכון לכך שילד יסבול מדיסגרפיה, זאת משום שיכולת הקשב קשורה באופן הדוק הן ליכולת הכתיבה והן ליכולת הקריאה.
לקויות למידה נוספות הקשורות לדיסגרפיה כוללות דיסלקציה (לקות קריאה) ולקות שפתית, תסמינים של לקות שפתית כוללים קושי בהצבת מילים בסדר הנכון במשפט וקושי בזכירת מילים.
דיסלקציה הינה לקות בקריאה ודיסגרפיה הינה לקות בכתיבה, אולם לעתים אנשים נוטים לבלבל בין השתיים, זאת משום שאנשים הסובלים מדיסלקציה עשויים להתמודד גם עם קשיים בכתיבה או באיות.
זה אפשרי שילד יסבול משתי לקויות הלמידה במקביל, יחד עם זאת, חשוב מאוד לפנות לקבלת אבחנה מקצועית נכונה כך שניתן יהיה לדעת האם מצב אחד או שניים דורשים תשומת לב.
דיסגרפיה משפיעה על ילדים בדרכים שונות ויכולה לעתים קרובות לגרום ללחץ נפשי. ילדים עשויים לחוש תסכול עקב חוסר יכולתם לעשות את מה שבני כיתתם יכולים לבצע וייתכן שהם מושא לביקורת לא הוגנת על היותם רשלנים, לא קשובים, פזיזים וחסרי זהירות או עצלנים בעבודתם.
במידה וילדכם נאבק על מנת להביע את רעיונותיו באמצעות כתיבה או הוא מראה קושי לגבי כתב היד, מומלץ שתתחילו לרשום את הדאגות הספציפיות שלכם. ככל שיהיה בידכם מידע רב יותר, כך ההערכה שאיש המקצוע יבצע תהיה טובה יותר.
במידה והנכם מבחינים באחד או יותר מהסימנים של דיסגרפיה, שוחחו עם המורה של ילדכם בנוגע לביצועיו בכתה. העלו את החששות הספציפיים שלכם ושאלו אודות ההתקדמות של ילדכם עם הכתיבה במהלך שנת הלימודים האחרונה.
הערכה פסיכו-חינוכית מלאה תאתר במדויק את קשיי הכתיבה הספציפיים שילדכם עשוי להתמודד עמן. התייעצו עם המורה של ילדכם על מנת לבדוק האם הוא זכאי לבדיקה במסגרת בית הספר, או תאמו מועד לאבחון דיסגרפיה באופן פרטי.
קשיים בכתיבה עשויים להיות מיוחסים באופן שגוי לעצלנות או חוסר מוטיבציה. בשל כך, ילדים מחוננים הסובלים מדיסגרפיה לעתים קרובות אינם מופנים לאבחון מקצועי ומחמיצים הזדמנויות לטפל בבעיה האמיתית. כהורים, אנו הסנגורים הטובים ביותר של ילדנו וזה אף פעם לא מוקדם מדי לבצע כדי לאבחן בעיות פוטנציאליות בכתיבה.
דיסגרפיה מאובחנת בדרך כלל על ידי פסיכולוג המתמחה באבחון לקויות למידה. במהלך התהליך, עשויים להיות מעורבים גם אנשי מקצוע נוספים, כגון רופא או מרפאה בעיסוק.
חשוב לציין, כי ילדים מחוננים הסובלים מדיסגרפיה לעתים קרובות אינם מאובחנים ואינם זוכים לטיפול מקצועי הולם, משום שמורים מניחים בטעות כי אם תלמידים מבריקים אינם יכולים לכתוב זה פשוט משום שהם אינם מנסים לעשות כן.
עובדה: תלמידים אשר כותבים באיטיות, באופן מרושל או שאינם מצליחים להשלים את מטלות הכתיבה, לעתים מכונים "עצלנים" או "חסרי מוטיבציה", ילדים מחוננים הסובלים מדיסגרפיה שאינה מאובחנת אינם מקרים יוצאי דופן.
עובדה: בעוד שדיסגרפיה יכולה להתרחש לבד, היא עשויה גם להתרחש בו זמנית עם הפרעת קשב וריכוז (ADHD), דיסלקציה, דיסקלקוליה ולקויות למידה נוספות.
עובדה: מחקרים מציעים כי אחד מכל חמישה ילדים חווה קושי להביע את עצמו באמצעות כתיבה. יחד עם זאת, לעתים קרובות דיסגרפיה אינה מאובחנת אצל תלמידים הסובלים ממנה.
עובדה: בעוד שעפרונות בעלי אחיזה מיוחדת או עזרי כתיבה אחרים לא יטפלו לבדם בכל הבעיות הנובעות מדיסגרפיה, כלים אלו עשויים לעודד את התלמידים לאחוז את העיפרון בצורה טובה יותר.
עובדה: דיסגרפיה "מרחפת" מעל רצף האינטליגנציה. אנשים רבים הסובלים מקשיים בכתיבה הם מבריקים, יצירתיים ומצליחים!
חשוב לדעת כי במכון דרור, אבחון דיסגרפיה נערך על-ידי צוות מקצועי, בעל ניסיון רב שנים אשר כולל פסיכולוגים ופסיכולוגיות המתמחים בעבודה אבחונית וטיפולית עם ילדים, בני נוער וסטודנטים.
למידע נוסף ולקביעת מועד לאבחון דיסגרפיה בגבעתיים - חייגו 03-572-0282 או השאירו את פרטיכם באתר ואנו ניצור עמכם קשר בהקדם.